Here is a page extracted from Wikipedia that may contain CSS, HTML, and a lot of unformatted text.

Title: Ixalla
Content: A ixalla u ixella ye una rechión d'o cuerpo humán situada en a parti inferior d'a unión d'o tronco con o brazo. A ixalla ye amugada por o musclo pectoral mayor (por debant), por o musclo dorsal amplo (por dezaga), por o musclo serrau anterior (en o meyo) y por l'humero (lateralment). Contiene l'arteria axilar y a vena axilar, vasos y ganglios limfaticos, teixiu conectivo y teixiu adiposo.

En ista zona creixe pelo tanto en hombres como en mullers, a partir de l'adolescencia. As mullers de diversas culturas como a occidental a sobén lo eliminan por razons esteticas, pero en o caso d'os hombres a o contrario s'interpreta en bellas culturas como manca de virilidat y por tanto se'n deixa creixer. Con independencia d'a qüestión estetica, as ixallas son propensas a acumular mala olor a causa d'a sudor, existindo mecanismos pa reducir, modificar u mesmo evitar a pudor, como l'asepsia y os productos desodorants.

Extremidaz corporals